12. ΠΡΟΕΔΡΙΚΟΝ ΔΙΑΤΑΓΜΑ της 5/13 Φεβρ. 1935 (ΦΕΚ Α΄ 43΄) Περί ασκήσεως ειδικού υπηρεσιακού ελέγχου επί των ανωμαλιών εν τη εκτελέσει της ταχυδρ. υπηρεσίας. Έχοντες υπ’ όψει τας διατάξεις του άρθρ. 27 του Νόμ. 6243 «περί τροποποιήσεως των Νόμ. 4581 και 4471», προτάσει του Ημετέρου επί της Συγκοινωνίας Υπουργού, μετά γνώμην του Συμβουλίου Επικρατείας, απεφασίσαμεν και διατάσσομεν: Άρθρον μόνον.-1.Αι κατά το εδάφ. 2 περιπτώσεις ανωμαλιών, αίτινες λαμβάνουσι χώραν εν τη διαχειρίσει της ταχυδρομικής υπηρεσίας εξ υπαιτιότητος των ταχυδρομικών οργάνων, κολάζονται δι’ ειδικού υπηρεσιακού ελέγχου, συνισταμένου εις την επί του μισθού του υποπεσόντος εις την παράβασιν επιβολήν μικροπροστίμων μέχρι δραχμών εβδομήκοντα, κατ’ ειδικήν απλοποιημένην διαδικασίαν. Δια της διαδικασίας ταύτης κολάζονται αι ανωμαλίαι μέχρι και της τετάρτης περιπτώσεως εντός ενός και του αυτού έτους. 2.Περιπτώσεις ανωμαλιών, εμπίπτουσαι εις την διαδικασίαν του προηγουμένου εδαφίου είναι αι εξής: -εσφαλμένη διαβίβασις μεμονωμένων ταχυδρομικών αντικειμένων ή δεμάτων. -έλλειψις συνοδευτικών φύλλων ταχυδρ. αποστολών. -έλλειψις αποτυπώσεως του χρονολογικού σημάντρου ή κακή αποτύπωσις τούτου. -παράλειψις της τηρήσεως των περί συσκευής των ταχ. αντικειμένων και δεμάτων διατάξεων. -παράλειψις της τηρήσεως των περί συνθέσεως των ταχ. αποστολών διατάξεων. -εσφαλμέναι ή αντικανονικαί εγγραφαί εν τοις υπηρεσιακοίς στοιχείοις των ταχ. αποστολών ή παράλειψις εγγραφής τούτων. -παράλειψις της επιστροφής των κενών σάκκων ή πινακιδίων. -παράλειψις της τηρήσεως των περί πληρωμής των ταχ. τελών διατάξεων. -εσφαλμέναι επιδόσεις των ταχ. αντικειμένων. 22.Γ.α.12 Ταχυδρομική Ανταπόκριση -επιβραδύνσεις εν τη διαβιβάσει ή επιδόσει των ταχ. αντικειμένων ή δεμάτων. -αντικανονική διαχείρισις ανεπιδότων ταχ. αντικειμένων και δεμάτων. -παράλειψις της ταχείας διεκπεραιώσεως των αιτήσεων περί τροποποιήσεως της επιγραφής ταχ. αντικειμένων δεμάτων και επιταγών. -παράλειψις συντάξεως πρωτοκόλλου επί εμφανιζομένων ανωμαλιών, ως και ελλιπής ή μη έγκαιρος σύνταξις τοιούτου. -καθυστέρησις της υποβολής των υπηρεσιακών στοιχείων δεμάτων. -μικροπαραλείψεις σημειούμεναι εις το στάδιον της εκδόσεως ή πληρωμής των ταχ. επιταγών. -παράλειψις απστολής εκδοθείσης ταχ. επιταγής δια πρώτου ταχυδρομείου. -παράλειψις εγκαίρου αποστολής εις τον παραλήπτην της περί αφίξεως της επιταγής ειδοποιήσεως. -παράλειψις της αμέσου διαβιβάσεως εις το Γραφείον προορισμού της ειδοποιήσεως εκδόσεως τηλεγραφικής επιταγής. -παράλειψις εγκαίρου επιστροφής εις τα Γραφεία εκδόσεως, των μη πληρωθεισών επιταγών. -παράλειψις της εγκαίρου υποβολής προς θεώρησιν των εκπροθέσμων επιταγών. -πάσα άλλη ανωμαλία ή παράβασις, ελαφράς μορφής, οφειλομένη εις συνήθη αμέλειαν των ταχυδρομικών οργάνων. 3.Αι εκ των περιπτώσεων του προηγουμένου εδαφίου, δυνάμεναι ν’ αποδοθώσιν, κατά την κρίσιν της ελεγχούσης Αρχής, εις βαρείαν υπαιτιότητα του πταίσαντος οργάνου, διώκονται πειθαρχικώς κατά τας διατάξεις του άρθρ. 58 του Νόμ. 3811. 4.«Η άσκησις του ειδικού τούτου ελέγχου δύναται ν’ ανατίθεται δι’ αποφάσεως του Υπουργού της Συγκοινωνίας και εις τας περιφερειακάς Τ. Τ. Δ/σεις τας Τ.Τ.Τ. Δ/σεις, εις τα Ταχ/μεία α΄ και β΄ τάξεως και εις άπαντα ή εις ωρισμένα Τ.Τ.Τ. Γραφεία α΄, β΄, και γ τάξεως». Ετροποποιήθη ως άνω δια του άρθρ. 68 Π.Δ. 21/30 Σεπτ. 1935. Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος.